Folketing
2002-03-20

Vi vil også fremover interessere os meget for Venstres nysprog. Hvorfor kunne Venstre ikke, som hr. Kristian Jensen siger det, ærligt have sagt, at 1,5 mia. kr. fra ulandene kunne gå til at finansiere et skattestop eller regeringens konkurrencepakke til erhvervslivet, hvorfor skulle de gå til sygehusene? Hr. Kristian Jensen siger, at regeringen med lovforslaget, som nu er blevet vedtaget, giver retskrav til borgerne om behandling. Har borgerne ikke retskrav på behandling i dag? Hvorfor har borgerne ikke frit valg fra dag 1, fra den dag, praksislægen stiller en diagnose og visiterer til behandling? Hvorfor er valgfriheden betinget af, at det offentlige ikke kan levere en behandling inden 2 måneder? Og hvori består det frie valg af plejehjem, retskravet til de ældre om at kunne vælge plejehjem hvor som helst i landet, hvori består det retskrav, og hvori består det frie valg, når enhver kommune kan afvise det? Hvori består det frie valg?